Publication: Magyar Közlöny
Issue: MK-2003-63 (Year: 2003, Number: 63)
Era: 1990-2004
Section: közzétételérõl szóló 41/1997. (III. 5.) Korm. rendelet
Paragraph Index: 29

(1) bekezdésének b), valamint e)—f) pontjaiban foglalt feltételek mellett új lakás építésére vagy értékesítés céljára felépített új lakás megvásárlására a házaspár, ha legalább egyikük devizabelföldi, valamint a gyermeket nevelõ devizabelföldi személy. Az építési költségek, illetõleg a vételár kiegyenlítéséhez felvett hitelintézeti kölcsön vagy biztosítóintézeti jelzáloghitel (a továbbiakban együtt: kölcsön) összege legfeljebb 15 millió forint, mely kamatainak megfizetéséhez az állam 20 évig nyújt támogatást. A kiegészítõ kamattámogatásos kölcsönnel érintett ingatlanban a jogosult igénylõknek legalább 50%-os tulajdoni hányaddal kell rendelkeznie. A kölcsönösszeg nem haladhatja meg az igénylõ, annak élettársa, az eltartott gyermekek és családtagok együttes tulajdoni hányadával arányos építési költségeket (vételárat). Ha a méltányolható lakásigénynek megfelelõ lakás építési költsége (vételára) meghaladja a 30 millió forintot, úgy a méltányolható nagyságot meg nem haladó tényleges szobaszámra meghatározott építési költséget kell a felsõ határként alkalmazni.

Source: https://magyarkozlony.hu/hivatalos-lapok/8d3e3409ec74c21519ec4ec3cec5d2065a21f018/dokumentumok/d872ef3579be969e5b01b5e31cf8557f2366decc/letoltes